Quædam Matrona, Alburgis cognomine, Pagana, Walterii de Minoïo conjux honestissima, ab hoc sæculo discessura, B. Petro, et Abbati Stephano, cæterisque fratribus apud Besuense Monasterium in Dei servitio persistentibus distribuit terram apud villam, quæ Picantias vocatur, vel prata, nemusque cum aqua, veluti ea in vita sua possederat; Waltero et Raimundo filiis suis, præsente Sevaldo fratre suo, et coram plurimis testibus gratanter concedentibus. Signum Landrici Monachi, Theoderici, atque Albrici Mon. Petri Grancejacensis Canonici. Oddonis Iciacensis Militis. MC Anno ab Incarnatione Domini, Regnante Philippo Rege in Galliam, et Roberto Episcopo existente apud Lingonas, et cum eo regentibus Wilenco, atque Goscelmo Lingonensem Ecclesiam Archidiaconibus.